open-index/open-wikipedia-markdown huggingface dataset:
Federashon di Beisbòl di Kòrsou

**Federashon di Beisbòl di Kòrsou** (FEBEKO, na ingles: *Curaçao Baseball Federation*) ta e organisashon gobernante di beisbòl profeshonal na Kòrsou ku ta enkargá ku e kampeonato nashonal di e liganan klase dòbel A, A i hubenil. 

## Historia
FEBEKO a wòrdu fundá dia 13 di aprel 1934 bou di e nòmber *Curacaosche Baseball Associatie* (CBA), kual ela usa te 1979. E ta miembro di World Baseball Softball Confederation (WBSC) - region Amérika. Meta di e federashon ta pa desaroya i promove e deporte di beisbòl na Kòrsou. Riba termino largu su ambishon ta pa Kòrsou klasifiká den top 10 di e ranking mundial di WBSC. Na 2022 Kòrsou tabata posishona na nr.33, despues di a avansá di nr. 64 na 2020. Desde 2020 Jedrek Magdalena ta presidente di e federashon.

## Mira tambe
* Kampeonato Nashonal di Beisbòl Klase AA di Kòrsou

## Link eksterno
* WBSC Curaçao
Seri di Karibe

**Seri di Karibe** (na spaño: *Serie del Caribe*, na ingles: *Caribbean Series*) ta un torneo internashonal di beisbòl ku ta tuma lugá anualmente entre e kampeonnan di e liganan afiliá na e Konfederashon di Beisbòl Profeshonal di Karibe: México, Puerto Rico, Republika Dominikano i Venezuela komo miembro i Colombia, Cuba, Panama i Kòrsou komo tim invitá. Kada uno di e timnan por wòrdu reforsá ku e mihor hungadónan for di e restu di e ekiponan den nan liga nashonal. 

Seri di Karibe ta e torneo riba e nivel mas altu den Latinoamérika. E promé torneo a tuma lugá na febrüari 1949 na Havana, Cuba ku partisipashon di kuater pais. Entre 1961 i 1969 no tabatin torneo. Cuba no a partisipa na e evento entre 1961 te 2014. E pais anfitrion i e lokalidat di e weganan ta rotativo entre e partisipantenan. 

Den e edishon di 2023 na Venezuela, Kòrsou a hasi su debut komo pais invitá meskos ku Colombia, Cuba i Panama. Na 2024, e ousensia di Cuba i Colombia a motiva pa Nicaragua partisipa pa promé biaha komo invitado.

## Partisipante

*  miembro di Caribbean Professional Baseball Confederation
* Entre 1960 i 2019 Panama no a partisipa den Seri di Karibe.
* Den e edishon di 1960 Liga Oksidental de Beisbòl Profeshonal di Venezuela a remplasá Liga di Beisbòl Profeshonal Venezolano.

### Partisipante den pasado

## Medaya segun pais (1949-2024)
Miguel Pourier

**Miguel Arcangel Pourier** (☆ 29 di sèptèmber 1938 na Rincon - † 23 di mart 2013) tabata un fiskalista, bankero i polítiko antiano. E tabata promé minister di Antias Hulandes na tres okashon i previamente minister di Bienestar di Antias. Den tur dos puesto Pourier tabata e promé boneriano pa okupa esaki.

## Biografia
Miguel Pourier a nase na 1938 na Rincon, Boneiru i tabata e yu mayó di Juancito Juliano Pourier i Maria Florencia Janga. Despues di optene su HBS-B diploma na Radulphus College na 1957 na Kòrsou e bai studia na Rijksbelastingacademie na Hulanda i ta gradua na 1962. Na 1980 e ta termina su estudio komo fiskalista na Universidat di Tilburg. Su karera profeshonal Pourier ta inisia na gobièrnu sentral antiano na 1962, unda despues di algun promoshon e ta wòrdu nombrá altu inspektor di impuesto, sekshon aduana na 1969. E mesun aña e ta bira director di Impuesto di Antias Hulandes.

Pourier ta drenta den arena politiko; inisialmente ku partido UPB i desde 1993 ku PAR, di kual partido e tabata kofundadó, lijsttrekker i mas despues presidente. Na tres okashon ela sirbi komo promé minister di Antias Hulandes: 6 di yüli 1979 - 16 di novèmber 1979; 31 di mart 1994 - 14 di mei 1998 i 8 di novèmber 1999 - 3 di yüni 2002. Na 1973 e tabata minister di Bienestar den gabinete Evertsz i despues a okupá e puesto di minister di Finansa i Asuntunan Ekonómiko.

Den añanan ochenta Pourier a bai traha den sektor privá na ABN Amro Bank, unda e tabata gerente general di Antias te su despedida na 1991.

E tabata kasá ku Lidia Pourier i ta tata di tres yu.

## Honor
Na su memoria a kambia nòmber di Kaya Rincon na Rincon den Boulevard Miguel A. Pourier.
Na 1980 gobernador Leito a kondekorá Pourier komo Komendador (*Commandeur*) den Orden di Oranje-Nassau.
Sentral General di Trahadonan di Kòrsou

**Sentral General di Trahadonan di Kòrsou**, ofisialmente **Central General di Trahadonan di Corsow** (CGTC), ta un federashon sindikal general na Kòrsou. 

Huntu ku e dos otro federashon sindikal riba e isla, Sentral Solidaridat Sindikal (SSS) i Sentral di Sindikatonan di Kòrsou (SSK), CGTC ta forma e representashon sindikal ofisial na Kòrsou komo partner sosial. E direktiva di CGTC yama Komite Ehekutivo, kual ta presidí pa un Sekretario General. E aktual Sekretario General ta Juan Zimmerman. 

## Miembro
Agrupá den CGTC ta e.o. e siguiente sindikatonan:
 
* ABVO (sektor publiko) 
* BEBA (sektor bankario) 
* CuBoHa (komersio), 
* Horecaf (hotel/restorant/turismo) 
* SINUSTA (taksi) 
* CBHOVP (haf) 
* STS (aseguro)
Sentral di Sindikatonan di Kòrsou

**Sentral di Sindikatonan di Kòrsou** (SSK) ta un federashon sindikal na Kòrsou. 

SSK a wòrdu fundá dia 23 di ougùstùs 1968 bou di e nòmber di *Algemeen Verbond van Vakverenigingen - Curaçao* (AVVC). E ta un di e tres federashon sindikal na Kòrsou ku ta forma e representashon sindikal ofisial komo partner sosial. SSK ta afiliá na e Konfederashon Internashonal Sindikal (International Trade Union Confederation) i e Konfederashon Sindikal di Trahadonan na Amérika (Trade Union Confederation of Workers of the Americas). E ta partisipante na e reunionnan anual di ILO (International Labour Organisation) na Ginebra. Presidente di SSK ta Edward St.Jacobs. 

## Miembro
Den SSK ta uní dies sindikato:
 
* PWFC (trahadonan Isla), 
* Apri (staf Isla), 
* BTG (trahado di gobièrnu),
* STrAF (impuesto i aduana) 
* SEU (utilidatnan) 
* STO (busnan) 
* STSK (sektor enseñansa) 
* Sitkom (telekomunikashon) 
* Hiwa (sektor hotelero) 
* SAP (polis)

## Mira tambe
* Sentral General di Trahadonan di Kòrsou
Seleccion nacional di baseball di Aruba

**Seleccion nacional di baseball di Aruba** ta e team di baseball cu ta representa Aruba na wega y torneonan internacional, manera na Weganan Panamericano. 

Te 1986, aña cu Aruba a separa di Antias Hulandes, peloteronan Arubano tabata forma parti di e seleccion nacional di Antias Hulandes. 

## Mira tambe
* Seleccion nacional di baseball di Antias Hulandes
Selekshon nashonal di beisbòl di Antias Hulandes

**Selekshon antiano di beisbòl** tabata e tim di beisbòl ku tabata representa Antias Hulandes na wega y torneonan internacional, manera na Weganan Centroamericano y di Caribe unda na 1986 ta logra e medaya di plata. Na Kopa Mundial di Beisbòl e selekshon antiano a partisipa na 12 okashon, anotando e di shete lugá komo e posishon mas altu na final di un torneo.

Aunke e mihó peloteronan antiano tabata bin di e islanan Kòrsou i Aruba, reglanan tabata preskribí ku mester inklui den e selekshon por lo menos un hungadó di kada isla afiliá. No a sigui esaki estriktamente i tabata eksklui tin biaha Sint Maarten. Aruba ta retira di e selekshon despues di separá fo'i Antias na 1986. E selekshon mes a stop di eksisti ku e disolucion di Antia Hulandes komo pais riba 10 di oktober 2010. Su susesor ta e selekshon nashonal di beisbòl di Kòrsou, awor representando Kòrsou komo pais outónomo separá denter di Reino Hulandes. 

No mester konfundi e selekshon di Hulanda ku e selekshon antiano.

## Mira tambe
* Selekshon nashonal di beisbòl di Aruba

## Literatura
*
18 di febrüari

**18 di febrüari** ta e di 49 dia di aña riba e kalènder gregoriano. Ta resta 316 dia (317 den un schrikkeljaar) pa e aña terminá. 

## A sosodé
* 1929 - E promé anunsio di premionan Oscar.

## A nase
* 1911 - Laura Wernet-Paskel (†1962), e promé muhé pa subi un lista polítiko na Aruba
* 1947 - Christina di Hulanda (†2019), miembro di e famia real hulandes
* 1990 - Didi Gregorius, pelotero profeshonal hulandes-kurasoleño

## A fayesé
* 2025 - Brigitte Wawoe (85), artista visual di Kòrsou.
 
## A selebrá/konmemorá
*  Gambia - Dia di Independensia
20 di febrüari

**20 di febrüari** ta e di 51 dia di aña riba e kalènder gregoriano. Ta resta 314 dia (315 den un schrikkeljaar) pa e aña terminá. 

## A sosodé
* 1933 - Na Kòrsou a funda *Curaçaose Radio Vereniging*, un asosiashon di radio-amatür for di kual a nase radio Curom.

## A nase
* 1950 - Harry Zimmerman († 2014), kantante, kantoutor i músiko yu di Kòrsou
* 1988 - Rihanna, kantante barbadiano
* 1993 - Jurickson Profar, pelotero profeshonal di Kòrsou. 

## A fayesé
 
## A selebrá/konmemorá
* Dia Mundial di Hustisia Sosial
Johann Vera

**Johann Alexander Vera Tapia** (n. 4 di desèmber 1995 na Guayaquil, Ecuador) ta un aktor i kantante ekuatoriano.

Na 2020 Vera a sali ganadó na e Festival Internashonal di Kanto di Viña del Mar (Chile) ku e komposishon *"Perdón"*, birando e di dos artista ecuatoriano ku a yega di risibí e trofeo "Gaviota de Plata".

## Sinematografia
* Factor X (2007)
* Every Witch Way (2013-2014)
* Demente Criminal (2014)
* La Banda (2015)
* Club 57 (TV seri) (Temporada 2) (2020-2021)
* Kally's Mashup ¡Un cumpleaños muy Kally! - Kally's Mashup (2021)
* Master Chef Ikwadur Temporada 2 (2021)
* Master Chef Ikwadur Temporada 3 (2022)
* Enfermeras (TV seri di Colombia) (2022)
* Champeta: El ritmo de la tierra (2023)

## Link eksterno
*Johann Vera, IMDb 
*Johann Vera, Instagram
*Johann Vera, Twitter
*Johann Vera, Youtube
*Johann Vera, Spotify
21 di febrüari

**21 di febrüari** ta e di 52 dia di aña riba e kalènder gregoriano. Ta resta 313 dia (314 den un schrikkeljaar) pa e aña terminá. 

## A sosodé
* 1941 - Edifisio di teatro 'Westend' ta habri na Plasa Brion, Otrobanda.

## A nase

## A fayesé
* 1973 - Wem Lampe (76), politiko arubano i e promé minister di Hustisia i promé minister plenipotensiario di Antias Hulandes.
  
## A selebrá/konmemorá
* Dia Internashonal di Idioma Materno
Selekshon boneriano di futbòl

**Selekshon boneriano di futbòl** ta e tim di futbòlista ku ta representa Boneiru. E ta kai bou di FFB, ku ta miembro di CFU i desde 19 di aprel 2012 miembro asosiá di CONCACAF i den futuro por inskribí pa Kopa Oro.
 Boneiru no ta afiliá na FIFA i pesei no por partisipa na Kopa Mundial di Futbòl. 

## Historia
E selekshon di Boneiru a kuminsa komo tim nashonal despues ku e selekshon antiano a keda disolbé na òktober 2010. E ta partisipa tur aña den e Torneo ABCS, kual na 2011 e ta gana sorpresivamente derotando Aruba 4-3 durante e tanda di pinalti despues di un empate di 2:2 den final.

Na 2014 e ta partisipa ofisialmente pa promé bes na e torneo di Kopa Karibe. E selekshon ta pasa e buelta preliminario kualifikando pa e buelta knockout. Despues di pèrdè kontra Martinique 0:6 e ta pasa pa derota selekshon nashonal di futbòl di Sürnam 3:2. E ta keda elimina di e torneo regional despues di e derota di 1:4 kontra Barbados. 

#### Torneo ABCS

## Hungadó ku mas partido

## Wega i enkuentronan
### 2026
 Actualisa riba 23 di februari 2026.




## (Ex-)hungadó di selekshon boneriano

*  Guillermo Montero
*  Ilfred Piar
*  Jamison Sint Jago
*  Pedro Rodriguez

## Lista di entrenadó

* Arturo Charles (2010–2012)
* Rudsel Sint Jago (2013)
* Ferdinand Bernabela (2014–2015)
* Emmanuel Cristori (2017–2018)
* Robert Winklaar (2018)
* Alexandro Raphaela (2019)
* Brian van den Bergh (2019)
* Mauricio Tobon (2021–2023)
* Rilove Janga (2023–)

## Mira tambe
* Selekshon nashonal di futbòl di Kòrsou (1921-1958)
* Selekshon antiano di futbòl (1958-2010)
* Selekshon nashonal di futbòl di Kòrsou (desde 2011)
* Selekshon nashonal di futbòl di Aruba (desde 1986)
23 di febrüari

**23 di febrüari** ta e di 54 dia di aña riba e kalènder gregoriano. Ta resta 311 dia (312 den un schrikkeljaar) pa e aña terminá. 

## A sosodé
* 1970 - Na  Georgetown, e Gobernador general britániko ta proklamá e nasementu di República di Guyana, ku Edward Luckhoo komo presidente.
* 2010 - Na México a krea e Komunidat di Estadonan Latinoamerikano i Karibense (CELAC).
* 2026 - Archivo Nashonal Kòrsou a kuminsá digitalisá su Archivo Kolonial, konsistiendo di e dokumentonan di e periodo 1851-1951 di Kolonia Kòrsou.

## A nase
* 1937 - Raymundo Saleh (†2021), polítiko boneriano.
* 1943 - Mathias Voges, promé minister plenipotensiario di Sint Maarten na Hulanda (2010-2014).
* 1956 - Willem Anthony, kantante, aktor i outor boneriano.
* 1960 - Naruhito, emperador di Hapon desde 1 di mei 2019. 

## A fayesé
 
## A selebrá/konmemorá
*  - Dia Nashonal
*  - Dia di Repúblika (*Mashramani*)
22 di febrüari

**22 di febrüari** ta e di 53 dia di aña riba e kalènder gregoriano. Ta resta 312 dia (313 den un schrikkeljaar) pa e aña terminá. 

## A sosodé
* 1979 - Sint Lucia a independisá di Reino Uni.

## A nase
* 1732 - George Washington (†1799), promé presidente di Merka (1789-1797)
* 1898 - Anton de Kom († 1945), eskritor, poeta, aktivista antikolonial i antirasismo sürnameño, i aktivo den resistensia durante Guera Mundial II.

## A fayesé
* 1512 - Amerigo Vespucci (57), bankero, diplomátiko i deskubridó italiano. 

## A selebrá/konmemorá
*  - Dia di Independensia
*  - Dia di Washington
24 di febrüari

na Boneiru]]
**24 di febrüari** ta e di 55 dia di aña riba e kalènder gregoriano. Ta resta 310 dia (311 den un schrikkeljaar) pa e aña terminá. 

## A sosodé
* 1944 - Inisio di e bishita ofisial di Prinses Juliana na Antias.

* 2008 - Na Boneiru a funda SV Atlétiko Flamingo, e klup di futbòl di bario di Nikiboko na Kralendijk.
* 2008 - Fidel Castro ta retirá komo presidente di Cuba. Su susesor tabata su ruman Raul Castro.
* 2022 - Putin ta invadí Ukrania for di wèst, nort i Krimea, apenas algun dia despues di rekonosé e teritorio ukraniano di Donetsk i Luhansk komo estadonan independiente di Rusia.

## A nase
* 1914 - Chano Margaretha (†1990), polítiko di Kòrsou
* 1955 - Steve Jobs (†2011), empresario merikano i pionero di kompiuter.

## A fayesé
 
## A selebrá/konmemorá
*  - Dia di Independensia
*  - Dia di Bandera
Jake Wesley Rogers

**Jake Wesley Rogers** (☆ 19 di december 1996 na Missouri) ta un cantante y compositor Mericano. 

## Discografia
### Album
* 2017: *Evergreen*
* 2019: *Spiritual*
* 2021: *Pluto*
* 2022: *LOVE*

### Single
* 2017: "You Should Know"
* 2019: "Jacob From the Bible"
* 2019: "Little Queen"
* 2021: "Middle of Love"
* 2021: "Momentary"
* 2021: "Weddings and Funerals"

## Link externo
* www.jakewesleyrogers.com
* Jake Wesley Rogers riba Facebook
Gilbert Wawoe

**Gilbert Regulo Wawoe** (☆ 30 di mart, 1937 na Kòrsou) ta un ingeniero kímiko i dirigente kurasoleño-hulandes. Entre 1994 i 2007 e tabata e representante di Antias Hulandes den Konseho di Estado di Reino Hulandes. E ta konosí pa su empeño pa defende e interesnan antiano i pa kombati rasismo. 

## Biografia
Gilbert Wawoe ta yu di Antonia Maria Hooi i Pascual Nicolaas Wawoe, kende tabata empresario. E tabata e di tres yu den un famia di sinku yu. Na 1955 e ta optené su diploma HBS-B na Radulphus College i ku un beka ta sigui studia na Universidat Tekniko di Delft, unda e ta gradua ku honor komo ingeniero kímiko. Durante su temporada komo studiante e tabata kofundadó di "Baranca Antiyano", un asosiashon pa studiantenan antiano na Hulanda. 

Na 1965 Wawoe ta kuminsa na Hulanda ku su karera ekstenso den e empresa multinashonal Shell. Despues di un seri di promoshon te e puesto di "general affairs manager" na refineria Isla na Willemstad e ta wòrdu transferí pa Venezuela, Reino Uni, Hulanda i desde 1989 pa London komo direktor regional pa diferente parti di Oropa i Asia. 

Na 1994 ela keda nombrá representante di Antias Hulandes den Raad van State, un di e órganonan di mas altu den Reino Hulandes. Te 2007 ela sirbi komo *"staatsraad"*, dunando konseho riba asuntunan antiano na gobièrnu di Hulanda i di Antias. 

Den kurso di tempu Wawoe a okupá diferente puesto den komunidat. Na Kòrsou e tabata entre otro miembro di Konseho Ekonómiko Sosial di Antias Hulandes, visepresidente di Kamara di Komersio di Kòrsou i miembro di VBC. Na Hulanda e tabata miembro di e Konseho Nashonal di UNESCO pa Antias i a fungi despues komo presidente di e "Samenwerkingsprogramma Onderwijs en Jongeren Nederlandse Antillen Nederland" i presidente/tesorero di "Stichting Studiecommissie Nederlandse Antillen" di 1998 te 2001. E tabata presidente di Landelijk Bureau ter Bestrijding van Rassendiscriminatie, miembro di "Comité Aanbeveling Nationaal Monument Slavernijverleden", miembro di directiva di Genootschap Nederland-Aruba i aktivo den fondonan na benefisio di Antias, manera Oranje Fonds, Kansfond, stichting Kinderpostzegels en stichting Sluyterman van Loo. Wawoe a yega di publiká varios artíkulo i a kontribuí na bukinan, manera *Caraibische cadens; Liber amicorum* di 1995 i *Breekbare banden; Feiten en visies over Aruba, Bonaire en Curaçao na de Vrede van Munster 1648 - 1998* di 1998.

Na 1967 Gilbert Wawoe a kasa ku e artista plástiko Brigitte Ziegler (1939-2025) i huntu nan tin dos yu. Na 2005 el a keda kondekorá komo Ofisial (*Officier*) den Orden di Oranje-Nassau.
Paul Croes

**Pauldrick François Teodoric Croes** (☆ 7 di november 1976 na Aruba) ta un ex-politico Arubano di partido Partido di Pueblo Arubano (AVP). E tabata minister di Asunto Social, Hubentud y Labor di 2013 te 2017. Entre 2009 y 2013 e tabata miembro di Parlamento di Aruba y a ocupa e funcion di presidente di Parlamento di 21 juni 2010 te 30 di oktober 2013.

## Bida y carera
Paul Croes a nace den un famia politicamente activo. E ta sobrino di Betico Croes, Rudy Croes y Hendrik Croes y primo di Evelyn Wever-Croes y Glenbert Croes. Despues di obtene su VWO diploma na Colegio Arubano el a bay studia na Hulanda. Na Universidad di Amsterdam e ta specialisa den politica internacional y economia internacional. Despues di su graduacion na 2002 e ta traha na Ministerio di Asuntonan Exterior, seccion Hemisferio Occidental, na Hulanda y mas laat na departamento di Asuntonan Exterior na Aruba.

Croes ta drenta politica riba lista di AVP den eleccion 2009 y ta obtene 1578 voto personal. Di 2009 te 2013 e tabata parlamentario y despues di e retiro di Andy Lee a ocupa e funcion di presidente di Parlamento di 21 juni 2010 te 30 di oktober 2013. Cu su 33 aña e tabata e presidente mas hoben den historia di parlamento. 
 Den eleccion 2013 Croes ta mantene su asiento, sinembargo  entrante 31 di oktober 2013 ta wordo nombra minister di Asunto Social, Hubentud y Labor den e di dos gabinete Mike Eman. 

Croes ta casa y tin un yiu homber y yiu muhe.

### Caso Ibis
Dia 28 di maart 2017 a bira conoci cu Croes ta sospechoso di corupcion, maluso di poder y traficacion di hende despues cu a haci un inval na su cas. Pendiente e investigacion penal, titula "Ibis", e ta pone su trabou abou temporalmente. Dia 12 di mei 2017 a pasa su cartera pa Angel Bermudez, minister di Finansa. Dia 21 di augustus 2017 Croes ta wordo aresta riba cargo di corupcion. Dos dia despues premier Eman ta declara cu Croes por retene su puesto como minister, sinembargo e no a re-aparece riba lista di AVP pa elecion di dia 22 di september 2017. Durante e prome tratamento di su caso e ta declara di e victima pa motivo di falta di legislacion cu ta regla financiamento di partido politico.

Na 2019 Croes a ricibi sentencia di tres aña di prison. Su abogado, Desiree Croes a apela e caso cu hoger beroep como cu e sentencia lo ta mucho halto, mientras Ministerio Publico a apela e sentencia como cu e lo ta mucho abou.Na 2021 Croes a ricibi sentencia di un pago di 183 mil florin. Na 2024 defensa di Croes a apela e caso aki den casacion y corte a dicidi di baha e suma cu Croes mester a paga cu 20 mil florin. 

## Mira tambe
* Lista di politico condena den Caribe Hulandes
25 di febrüari

**25 di febrüari** ta e di 56 dia di aña riba e kalènder gregoriano. Ta resta 309 dia (310 den un schrikkeljaar) pa e aña terminá. 

## A sosodé
* 1994 - Na tur sinku isla di Antias Hulandes a tuma lugá e elekshon pa Parlamento di Antias Hulandes.

## A nase

## A fayesé
* 2003 - René Römer (73), gobernador di Antia Hulandes (1983-1989).
 
## A selebrá/konmemorá
*  - Dia Nashonal
26 di febrüari

**26 di febrüari** ta e di 57 dia di aña riba e kalènder gregoriano. Ta resta 308 dia (309 den un schrikkeljaar) pa e aña terminá. 

## A sosodé
* 1948 - Na Amsterdam a funda Sticusa, un fundashon pa promove kooperashon kultural entre Hulanda i su teritorionan ultramar.
* 2018 - Na Sint Maarten seis partido polítiko a partisipá na e elekshon pa Parlamento di Sint Maarten, ku a wòrdu yamá trempan despues di e retiro di gabinete Marlin II mediante di un moshon di deskonfiansa.

## A nase
* 1950 - Lucille George-Wout, polítiko i gobernador di Kòrsou (2013-presente)
* 1953 - Marcel Gumbs, polítiko i promé minister di Sint Maarten (2014-2015).
* 1964 - Gerard van Vliet, siklista olímpiko di Aruba

## A fayesé
 
## A selebrá/konmemorá
*  - Dia di Liberashon (1991)
Jeremy Zucker

**Jeremy Scott Zucker** (☆ 3 di maart 1996 na New Jersey) ta un cantante y compositor Mericano. E ta mihor conoci pa su canticanan *Come thru*, *You Were Good to Me*, y *All the Kids Are Depressed*. Desde cu el a cuminsa publica musica na 2015, Zucker a saca multiple EP y dos album di largura maximo *Love Is Not Dying* (2020) y *Crusher* (2021).

## Discografia
### Album
* *Beach Island* (2015)
* *Breathe* (2015) 
* *Motions* (2016-2017) 
* *Idle* (2017) 
* *Stripped.* (2018) 
* *Glisten* (2018) 
* *Summer,* (2018) 
* *Brent* (2019) 
* *Brent II* (2021) 

### Single
* "Melody" (2015)
* "Flying Kites" (2015)
* "Bout it" (cu Daniel James and Benjamin 0) (2015)
* "Peace Sings" (2016)
* "Weakness" (2016)
* "Paradise" (cu Cisco the Nomad) (2016)
* "When You Wake Up" (2016)
* "Upside Down" (cu Daniel James) (2016)
* "Idk Love" (2017)
* "All the kids are depressed" (2018)
* "Comethru" (2018)
* "You were good to me" (cu Chelsea Cutler) (2019)
* "Oh, Mexico" (2019)
* "Always, i'll care" (2020)
* "Not ur friend" (2020)
* "Julia" (2020)

## Link externo
*jeremyzuckermusic.com
*Jeremy Zucker na IMDb
*Jeremy Zucker riba Facebook
*Jeremy Zucker riba Instagram
*Jeremy Zucker riba Twitter
*Jeremy Zucker riba YouTube
*Jeremy Zucker riba Spotify
Josh Palacios

**Joshua John Palacios** (☆ 30 di yüli 1995 na New York) ta un pelotero profeshonal merikano pa e posishon di outfielder den ekipo di Pittburgh Pirates. El a debutá den Major League Baseball (MLB) ku Toronto Blue Jays na 2021 i a hunga tambe pa Washington Nationals. El a wòrdu selektá pa forma parti di e tim nashonal di Reino Hulandes durante World Baseball Classic 2023.

## Bida
Palacios a lanta den bario di Brooklyn na New York, yu di un mama di Kòrsou i un tata di Puerto Rico, kende tabata bon hungadó di beisbòl. Su omo, Rey Palacios, tabata pelotero den MLB pa Kansas City Royals entre 1988 i 1990. Richie Palacios, su ruman menor, tambe ta pelotero profeshonal den MLB. Palacios a kuminsa su karera deportivo komo amatùr na 2014.  Na aña 2016 e ta firma ku Toronto Blue Jays unda el a wòrdu prepara pa MLB i den kual liga e ta debutá durante un wega kontra Los Angeles Angels na aprel 2021. Na 2022 e ta pasa pa e ekipo di Washington Nationals.

Palacios ta representa Hulanda na e World Baseball Classic 2023 na Taipei, Tokio i Miami, Florida.
27 di febrüari

**27 di febrüari** ta e di 58 dia di aña riba e kalènder gregoriano. Ta resta 307 dia (308 den un schrikkeljaar) pa e aña terminá. 

## A sosodé

## A nase
* 1939 - Bernadina Growell (†2009), kantante i kompositor arubano.

## A fayesé
* 1993 - Lucila Engels-Boskaljon (72), pintor, muralista i artista di mosaiko di Kòrsou. 
 
## A selebrá/konmemorá
*  - Dia di Independensia (di Haiti na 1844)
Rihanna

**Robyn Rihanna Fenty** (☆ 20 di febrüari 1988 na Saint Michael, Barbados), komunmente konosi komo **Rihanna**, ta un kantante, actris, diseñadó, empresario i filántropo barbadiano. E ta konosí pa su fusion di músika pop ku algun género karibense i pa e hecho di reinventa su imagen den transcurso di tempo. Dor di su impakto riba e kultura popular ela konverti den un ikono musikal i di moda i ta wòrdu referi na dje ku e titulo "Prinsesa di R&B" i "Reina di Moda".
Kapel di Bethania

**Kapel di Bethania** ta un kapel situa na Noord 2, (Aruba), cu a wordo construi entre 1954 y 1958. E kapel ta forma parti importante di e herencia historico di region di Noord y ta e unico kapel na Aruba cu ta manteni den su forma original.

## Historia
Kapel di Bethania ta pertenece na e compleho conoci como Imeldahof, unda e soeurnan di e ordo ‘Dominicanesnan di Bethania’ tabata biba y traha entre 1952 y 1995. E compleho aki ta consisti di un convento y kapel ademas di cuater edificio (paviljoen) cu tabata sirbi como luga pa cuido di mucha y cual funcion ta existi ainda awendia. Construccion di e convento cu su kapel a cuminsa na 1954 y esaki a wordo inaugura dia 17 di november 1958. Architecto tabata N. Schuit di Dienst Openbare Werken (DOW). E kapel ta contene elementonan, manera e altar, banki- y cashi cu ta pega na vloer y muraya, tegel, estatua y stashi. E bankinan ta bin originalmente di misa di Santa Ana y a wordo traspasa pa e kapel ora esaki a keda cla pa uza. Tanto su altar, vloer y e acabado di e palo ta di balor monumental. Pa medio di e decreto di dia 25 di augustus 2021 a indica e interior di e kapel como monumento proteha. 

Mirando e importancia di e kapel como herencia religioso Arubano a funda na 2020 e Fundacion Kapel di Bethania (FKB) cu e meta pa proteha y cuida e compleho. Anualmente e fundacion ta organisa diferente actividad, entre otro e exposicion di artefactonan di e parokia di Noord y di e soeurnan di Bethania.

## Galeria

Chapel Imeldahof 23 36 36 543000.jpeg|Banki di e kapel
MG 0004 Kapel Imelda klooster 01.jpg|Interior di e kapel
Chapel Imeldahof.jpeg|Detaye di e banki di palo
MG 0004 Kapel Imelda klooster 04.jpg|Altar
Chapel Imeldahof 23 36 52 308000.jpeg|Artefacto di misa
Chapel Imeldahof 23 37 02 941000.jpeg|Bel di misa
28 di febrüari

**28 di febrüari** ta e di 59 dia di aña riba e kalènder gregoriano. Ta resta 306 dia (307 den un schrikkeljaar) pa e aña terminá. 

## A sosodé
* 2016 &ndash; Na Kòrsou a wòrdu fundá e partido polítiko Kòrsou di Nos Tur (KdNT).
* 2026 &ndash; Merka i Israel ta lansa atakenan den henter Iran. Atakenan di represaya ta wòrdu lansa pa Iran kontra basenan militar merikano den Golfo Pèrsiko, ku eksploshonnan reportá na Bahrein, Kuwait, Qatar i Emiratonan Arabe Uní.

## A nase

## A fayesé
* 1510 - Juan de la Cosa ( ± 60), navegante i kartógrafo spaño. 

## A selebrá/konmemorá
29 di febrüari

**29 di febrüari** ta e di 60 dia di aña riba e kalènder gregoriano i ta eksisti solamente den un schrikkeljaar. Despues di e fecha aki ta resta 306 dia pa e aña terminá. 

## A sosodé

## A nase

## A fayesé
* 2020 - Martin Vlietman (84), desaroyadó i magnate hotelero kurasoleño, kende a duna inisio na e proyektonan di Holiday Inn i Arthur Frommer. Na 1980 el a tuma over Princess Beach Hotel.

## A selebrá/konmemorá
1780

**1780** tabata un schrikkeljaar ku a kuminsá riba un djasabra riba e kalènder gregoriano. E ta marka e di 1780 aña despues di Kristu; e di 780 aña di e di dos milenio; e di 80 aña di siglo 18 i e di promé aña di dékada 1780.

## A sosodé
**Yanüari**

**Febrüari**
 
**Mart**

**Aprel**
 
**Mei**

**Yüni**

**Yüli**
 
**Ougùstùs**
 
**Sèptèmber**

**Òktober**
* 10 - E *Horkan Grandi di 1780* ta pasa den área di Karibe, kitando bida di mas of menos 20.000 hende. Mayoria di e viktimanan a kai entre 10 i 16 di òktober na e islanan Barbados, Martinique i Sint Eustatius. E tabata e horkan mas mortal ku a yega di  dokumentá den historia.
**Novèmber**
* 16 - Na Cuzco (Peru), e lider revolushonario inka Túpac Amaru II ta proklamá e abolishon di sklabitut pa promé bes na Amérika.

**Desèmber**
 
## A nase
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
1817

**1817** tabata un aña komun ku a kuminsá riba un djarason riba e kalènder gregoriano. E ta marka e di 1817 aña despues di Kristu; e di 817 aña di e di dos milenio; e di 17 aña di siglo 19 i e di 8 aña di dékada 1810.

## A sosodé
**Yanüari**

**Febrüari**
 
**Mart**

**Aprel**
 
**Mei**

**Yüni**

**Yüli**
 
**Ougùstùs**
 
**Sèptèmber**

**Òktober**
* 16 - Manuel Piar ta wòrdu ehekutá pa un peloton di kandela kontra e muraya di e katedral di Angostura, awendia Siudat Bolívar, (Venezuela).

**Novèmber**

**Desèmber**
 
## A nase
**Yanüari**

**Febrüari**
* 19 - Rei Willem III († 1890), monarka di Reino Hulandes (1849-1890).

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**
* 16 - Manuel Piar (43), yu di Kòrsou ku tabata alto komandante di e ehérsito venezolano. 

**Novèmber**

**Desèmber**
Rutsel Martha

**Rutsel Silvestre Jacinto Martha** (☆ 1955 na Kòrsou ta un hurista internashonal i un eks-polítiko di Partido Nashonal di Pueblo (PNP). E tabata minister di Hustisia di Antias Hulandes di 1998 te 2002.

## Bida
Martha a lanta na Kòrsou i tabata alumno di Peter Stuyvesant College. Na 1982 e ta gradua na Universidat di Leiden den lei públiko internashonal i organisashon internashonal. E ta kontinua pa optené un master den lei bankario i finansiero na American University na Washington D.C. Na 1989 e ta promové na Leiden ku un disertashon riba lei públiko internashonal i fiskal. 

## Distinshon
Pa su disertashon titulá *The jurisdiction to tax in International Law* Martha a risibí na 1989 e premio Mitchell B. Carroll di International Fiscal Association. Na 2004 ela keda nombrá komo Ofisial (*Officier*) in de Orden di Oranje-Nassau.

## Publikashon
Martha a publiká riba lei konstitushonal i internashonal, tantu na hulandes komo na ingles, entre otro e bukinan:
* *The Jurisdiction to Tax in International Law* (Kluwer, 1989)
* *Tax Treatment of International Civil Servants* (Martinus Nijhoff, 2009)
* *The Legal Foundations of Interpol* (ku Courtney Grafton i Stephen Bailey, Hart Publishing, 2010) 
* *The Financial Obligation in International Law* (Oxford University Press, 2015)
Hubert Rojer

**Hubert Antonio (Bèbè) Rojer** (☆ 5 di yanüari 1934 na Kòrsou - † 6 di novèmber 2022 na Kòrsou) tabata sindikalista i polítiko di Kòrsou. Durante algun dékada ela hunga un papel signifikante den sindikalismo na Kòrsou, Aruba, Boneiru, Sint Maarten i otro islanan den Karibe i na paisnan den Amérika Latina.

## Biografia
Bèbè Rojer a nase na 1934 na Kòrsou komo yu di Carmita Maduro i Salomon Rojer i a lanta den bario di Otrobanda. E tabata alumno na St. Vincentius College i na St.Thomas College te ku di shete klas. Despues Rojer ta pasa pa e skol di ofishi na Shell. Mas laat durante su karera sindikal e ta kontinua su formashon  mediante kurso na Kòrsou i den eksterior. 

### Sindikalismo
Na edat di 18 aña Rojer a bai traha komo checker di karga pa KNSM (*Koninklijke Nederlandse Stoomvaart Maatschappij*) den haf. Ta aki e ta kuminsa militá, huntu ku Papa Godett, pa e derecho laboral di e trahadónan di haf. Huntu ku Godett e tabata entre e proménan ku a lanta un sindikato den haf, inisiando asina su karera komo sindikalista. Dia di e lantamentu di 30 di mei 1969 el a uni, bou di e lider Papa Godett, den e akshon sindikal ku a start na Pos V i a bin kaba ku kimamentu na Kòrsou. Den dékada 1970 Rojer ta drenta servisio di gobièrnu; promé na departamento di Asuntunan Sosial i tabata poní na disposishon di gobièrnu desde 1982 i di ABVO (*Algemene Bond voor Overheidspersoneel*) desde 1988.

Komo dirigente sindikal Rojer a okupá un seri di funshon, tantu den komo pafor di Kòrsou. Na 1962 el a keda elegí presidente-direktor di CBH (*Christelijke Bond van Havenarbeiders*); na 1968 e tabata tesorero di FLATT (*Latijns Amerikaanse Transport Federaties*); desde 1969 e tabata presidente di CCV (Curacaos Christelijk Vakverbond) mientras e tabata forma parti tambe di direktiva di algun sindicato ligá na CCV.  E tabata representante di CLASC (*Confederación Latino Americana di Sindicalistas Cristianos*), despues konosi komo CLAT. E tabata fundadó i presidente di  e bònt di trahadónan na Selikor (BTG), presidente di ABVO i  di 1997 te 2003 sekretario-general di e Sentral Sindikal di Kòrsou (CGTC). Na varios okashon Rojer a aktua komo mediador entre gobièrnu i trahadónan i tabata konsehero pa diferente sindikato, manera HORECAF i BONECO, durante negosiashonnan di kontrato kolektivo.

### Polítika
Den dékada 1960 Rojer a hiba su lucha pa e trahadó tambe den polítika. Despues di tabata enbolbi na 1961 ku partido UN-POCO e tabata kofundadó di URA na 1965. Na elekshon 1967 el a subi lista di URA komo nr. 3, logrando un primisia den polítika antiano ku su posishon altu komo sindikalista. Na 1970 URA ta uni na NVP. Rojer tabata miembro di Konseho Insular di Kòrsou di 1969 te 1975. Den 1975 mes e ta uni ku Rufus Mc William pa lanta partido Alianza. Na elekshon 1977 e ta atkeri 167 voto personal den posishon nr. 2 riba lista di Alianza.

### Bida personal
Rojer tabata kasá ku Merelyn (Mero) Mathilda i ta tata di Amado (Broertje) Rojer, kende tambe a drenta mundu polítiko. El a fayesé dia 6 di novèmber 2022 na edat di 88 aña. 

## Mira tambe
* Felix Chakuto
Ajamu Baly

**Ajamu G. Baly** (☆ 15 di augustus 1977 na Sint Maarten) ta un politico di Sint Maarten cu desde 10 di oktober 2022 ta sirbi komo e di dos Gobernador di Sint Maarten. 

## Bida
Ajamu Baly a nace y a lanta na Sint Maarten. E tabata alumno di Sister Borgia Elementary School na Philipsburg i di Milton Peters College. Despues e ta muda pa Hulanda, unda  ta studia ley na  Universidat di Amsterdam.

Despues di gradua como hurista Baly ta regresa Sint Maarten i ta kuminsa su karera na Ministerio di Hustisia i Seguridat den sekshon di asuntunan hudisial. Na 2014 e ta switch pa Raad van Advies di Maarten como secretario-director. Banda di e puesto aki e tabata fungi desde februari 2022 como hues di instruccion (*rechter-commissaris*) interino den casonan penal na Corte Comun di Husticia di Aruba, Corsou y Sint Maarten y di Boneiro, Sint Eustatius y Saba. Baly tabata activo den diferente directiva i comision incluso desde 2017 den e Hunta di Supervision di Banko Sentral di Kòrsou i Sint Maarten.

Na òktober 2022 Baly ta asumi e cargo di gobernador di Sint Maarten como sucesor di Eugene Holiday despues di a wordo nombra dor di Conseho di Minister di Reino.

Baly ta casa cu Janique Baly y ta tata di un yiu homber y un yiu muhe.

## Link externo
*  Website oficial di Gobernador di Sint Maarten
Gobernador di Sint Maarten

**Gobernador di Sint Maarten** ta e representante di e hefe di estado di Reino na Sint Maarten; esaki ta conforme stipulacion den Constitucion di Sint Maarten (*Staatsregeling van Sint Maarten*). E posicion a keda institui desde 10 di october 2010 ora cu Sint Maarten a adkiri e status di pais autonomo den Reino Hulandes. E monarka hulandes ta nombra e gobernador pa un termino di seis aña, cu por wordo prolonga te maximalmente diesdos aña.

## Facultad y responsibilidad
E gobernador tin dos cargo: e ta representa y ta defende e interes general di Reino y ta encabesa e gobierno di Sint Maarten. E ta alabes representante di e hefe di estado di Reino Hulandes na Sint Maarten. Den funcion di hefe di estado e gobernador ta gosa di inmunidad. E gobernador ta eherce su poder ehecutivo bou responsabilidad di e ministernan, kendenan na nan turno mester duna cuenta na Parlamento di Sint Maarten. 

E gobernador no ta carga responsabilidad politico y no ta forma parti di e gabinete di minister. Durante e proceso di formacion di un gobierno e gobernador ta hunga un papel clave.

## Reglamento
E Reglamento pa gobernador di Sint Maarten a keda stipula mediante e Ley di Reino fecha 7 di yüli 2010 y ta basa riba articulo 2 di Statuut pa Reino Hulandes. E reglamento ta contene reglanan pa nombracion i retiro di e gobernador y ta stipula su facultadnan como organo di Reino. E gobernador tin asistencia di un secretariado, conoci como e gabinete di gobernador, y ta wordo conseha pa Conseho Consultativo (*Raad van Advies*), consistiendo di por lo menos 5 miembro apunta pa gobernador.

Dia 10 oktober 2010 Sint Maarten a bira un pais dentro di Reino Hulandes. Prome cu e fecha ey e Sint Maarten tabata wordo representa pa e gobernador di Antia Hulandes.

## Lista di gobernador

## Lista di gobernador interino
Un òf mas gobernador interino por wordo nombra pa medio di decreto real pa reemplasa e gobernador den caso di malesa, ausensia, of despues di retiro of fayecimento. Nombra desde:
* October 2010 - Reynold Groeneveldt (te su fayecimento na 2022)
* October 2023 – Emiko Bird-Lake

## Mira tambe
* Gobernador
* Gobernador di Antias Hulandes (1634-1954)
* Gobernador di Antias Hulandes (1954-2010)
* Gobernador di Aruba
* Gobernador di Kòrsou

## Link externo
* Website oficial - Gobernador di Sint Maarten
Constitucion di Aruba

**Constitucion di Aruba** (na hulandes: **Staatsregeling van Aruba**) ta e areglo legal constituyente di pais Aruba, cu ta forma parti di Reino Hulandes. E ta e ley mas halto di Aruba y ta regla con e pais ta organisa y ta wordo goberna. Eyden ta indica e organonan di gobernacion, nan tarea- y competencianan.

## Historia
E constitucion a wordo acepta unanimamente dor di Conseho Insular di Aruba dia 9 di augustus 1985 cu 20 voto pro, cero contra y un miembro di conseho insular ausente. El a wordo publica den *[[Afkondigingsblad van Aruba]]* dia prome di januari 1986 como AB1985 No.26. E areglo fundamental aki a bay na vigor dia prome di januari 1986 na momento cu Aruba a sali for di Antias Hulandes, adkiriendo un status aparte den Reino Hulandes. E Constitucion di Aruba, igual na e Constitucion di Corsou y e Constitucion di Sint Maarten, ta subordina na e Statuut pa Reino Hulandes.

## Contenido
E contenido di Constitucion ta como lo sigiuente:
* Capitulo I - Derecho Fundamental
* Capitulo II - Gobierno
* Capitulo III - Parlamento
* Capitulo IV - Conseho di Consulta, Camara di Control General y colegio permanente di conseho
* Capitulo V - Legislacion y Gobernacion
* Capitulo VI - Husticia y poder hudicial
* Capitulo VII - Disposicion final 

## Mira tambe
* Gobernador di Aruba
* Parlamento di Aruba
* Pena di morto na Aruba
Jurrangelo Cijntje

**Jurrangelo (Lo) Cijntje** (☆ 31 di mei 2003 na Den Haag) ta un pelotero kurasoleño ku ta hunga pa e ekipo Mississippi State Bulldogs den e liga merikano pa universidatnan. Komo picher e tin e abilidat pa switch man, usando tur dos man cu ekselente dominio. 

## Bida
Cijntje a nase na Hulanda, unda su tata, Mechangelo Cijntje, tabata pelotero profeshonal. E ta lanta prinsipalmente na Willemstad (Kòrsou). Komo e tabata kier imita su tata ela kuminsa tira bala ku su man drechi, apesar ku e mes ta robesou. Na 2016 Cijntje a partisipa den Little League World Series komo miembro di e tim di Little League di Willemstad. Cu 16 aña e ta muda pa Miami. Na Hialeah, Florida e ta kontinua ku skol i den su aña final ta priminti pa hunga beisbòl na Mississippi State University. 

## Karera amatur
Na 2022 e ta wòrdu selektá pa Milwaukee Brewers pa un karera den MLB, pero ta opta pa no firma i si kontinua ku su estudio na Mississippi State.

Cijntje ta usa un glòf spesial na kada man. E ta rekerí pa e indiká adelantá na e bateadó ta kua man e ta bai usa pa picha, i mester keda mantene e man aki te ora tin kambio di bateadó.

## Link eksterno
*  Jurrangelo Cijntje, Mississippi State Bulldogs
Partido Demokrátiko Boneriano

**Partido Demokrátiko Boneriano** (PDB) ta un partido polítiko di Boneiru, un isla ku ta pertenesé na Hulanda Karibense. PDB a ser fundá 10 di ougùstùs 1954 pa Julio Antonio Abraham. 

## Elekshon
### Promé ku 10-10-10
Den e elekshon pa Parlamento di Antias Hulandes di 27 di yanüari 2006, e partido a logra mantené su asiento. Di e partisipashon total, e partido a risibí 45% di e votonan. Partido Demokrátiko Boneriano, dirigí dor di Clark Abraham, ta un partido sosialdemokrátiko hopi progresivo ku ta defendé un autonomia amplio pa e isla di Bonaire.

### Despues di 10-10-10
Den elekshon di Konseho Insular di 2015 e partido a gana 3 asiento. Despues di un konflikto den partido, konsehalnan Robby Beukenboom i Maruga Janga a ser expulsá na 2018. Den e elekshon di 2019 e partido a logra di retené su 3 asiento i e frakshon di PDB den konseho insular a keda formá for di e tempu ei pa lider di frakshon Clark Abraham, Michael Pieters i Rolanda Hellburg-Makaai.
For di e momento ey, e partido a sigi den oposishon di e koalishon di MPB y UPB.

## Mira tambe
* Lista di partido politiko na Boneiru

## Link eksterno
* Página Web Partido Demokratiko Boneriano
* Página Di Facebook Partido Demokratiko Boneriano
Rojer

**Rojer** por referi na:

## Hende

* Amado (Broertje) Rojer, polítiko di Kòrsou
* Eldridge Rojer (1984), futbolista di Kòrsou
* Hubert (Bèbè) Rojer (1934-2022), sindikalista di Kòrsou
* Jean-Julien Rojer (1981), tenista di Kòrsou
* Leendert Rojer, polítiko di Kòrsou
* Menki Rojer (1957), polítiko di Kòrsou
* Nicolaas Rojer (1808-1888), médiko yu di Kòrsou i miembro di Konseho Kolonial
* Robert Rojer (1939), kompositor i pianista klásiko di Kòrsou; su yu:
** Jean-Jacques Rojer, kitarista i kompositor di Kòrsou
Rita Maasdamme

**Rita Yvonne Maasdamme** (☆ 13 di juli 1944 na San Nicolas – † 23 di juli 2016 na Tampa, Florida) tabata un artista visual hulandes, trahador di popchi y folklorista di origen Arubano-Surnameño. Su obra, conoci como e Coleccion Maasdamme, ta consisti di mas cu 250 popchi di paña traha na man y un cantidad di scenarionan, cu ta visualisa e historia colonial y e bida diario na Surnam, Corsou y Aruba.

## Biografia
Rita Maasdamme a nace na Aruba como yiu mayor di William Maasdamme y Leonie de Vries, ambos procedente di Surnam. Su tata tabata traha na refineria Lago na San Nicolas. Desde edad di nuebe aña e ta cuminsa, bou guia di su mama, pa traha popchi cu nan bisti. Despues e ta pasa pa siña vlecht sombre y macuto y ta tuma un curso den maramento di paña pa tapa cabes. For di masha hoben e tabata interesa den musica clasico y folklorico y den e paña cu ta pertenece na esakinan, hasta te den e detaye mas minimo. 

## Exposicion
E obranan di Maasdamme ta wordo exhibi desde aña 1991 na Hulanda y Aruba.  Na 2008 tabatin den Museo Historico di Den Haag e exposicion *"Ondrofeni Tori / Poppenverhalen uit het Slavernijverleden"*, cu den diesun scenario ta un potret di e momentonan clave di historia di sclavitud na Surnam y ex-Antias Hulandes. Na 2012 tabatin e exposicion  *“Un mirada riba ayera y un bista pa mañan / Een kijk op gisteren en een visie voor morgen”* na Museo Historico den Fort Zoutman na Aruba. Rond di temanan manera folklore, vivienda, cosecha di aloe y bida religioso e tabata trece figuranan historico y sucesonan di pasado y presente na Aruba na bida cu popchi y scenarionan. Den Amsterdam Museo a habri e exhibicion *"Coleccion Maasdamme: Scenarionan di e pasado colonial"* unda a presenta mas di 120 popchi den 17 scenario historico.

## Galeria

Maasdamme Collectie Amsterdam Museum 00 20 15 279000.jpeg|Traficacion di catibo 
Maasdamme Collectie Amsterdam Museum 00 19 34 014000.jpeg|Cultivacion di aloe
Diorama Campo Alegre.jpeg|Scenario di Campo Alegre na Corsou
Maasdamme Collectie Amsterdam Museum 00 19 25 210000.jpeg|Carnaval
Hushang Ansary

**Hushang Ansary**, na perso: هوشنگ انصاری, (☆ 16 di yüli 1927 na Alvaz, Iran - † 3 di yanüari 2026) tabata un eks-diplomátiko iraní-merikano, polítiko i empresario. Promé ku Revolushon iraní na 1979 e tabata embahador di Iran na Merka (1967-1969), minister di Turismo i Informashon (1971-1974) i minister di Finansa (1974-1979). E tabata presidente i direktor di multiple kompania na Iran i Merka. Na 1977 e tabata direktor di e kompania nashonal petrolero di Iran. 

Banda di su karera polítiko el a bira un empresario magnate. Ansary ta muda ku su famia pa Merka i einan ta funda Grupo Parman. Pa medio di Parman International BV e tabata propietario di Banco di Caribe i ENNIA Caribe, e kompania di siguro mas grandi di Antias Hulandes. Na 1986 el a nashonalisá komo siudadano merikano. E ta miembro di Partido Republikano i multiple biaha a hasi donashon di sumanan kuantioso pa kampañanan di elekshon. 

Hushang Ansary a fayesé dia 3 di yanüari 2026, na e edat di 98 aña. E tabata kasá i tata di dos yu, Nina i Nader. 

## Kaso Ennia
Desde 2018 Banko Sentral di Kòrsou i Sint Maarten a skrudiña Ansary i Parman relashoná ku malversashonnan finansiero pa ku su operashonnan di seguro na Aruba, Kòrsou i Sint Maarten, e.o. e práktika di saka plaka mas tantu posibel for di e kompania. Den un sentensia diktá na 2021 pa Korte na Kòrsou Ansary, inkluso algun dirigente di Ennia, a wòrdu haya kulpabel di estafa i responsabel pa daño i perhuisio na balor di masomenos un bion florin antiano. Despues di un proseso largu Ansary ta bai di akuerdo na 2023 ku pago dje suma ku a keda imponé dor di korte di promé instansia, mientras Nina Ansary a distanshá su mes di esaki i lo bai Korte di Apelashon.

## Mira tambe
* Banco di Caribe
Hulanda Karibense

**Hulanda Karibense** ta e nòmber ku gobièrnu sentral hulandes ta usa pa indiká Boneiru, Sint Eustatius i Saba, islanan den Laman Karibe. Desde 10 di òktober 2010 e tres isla a uni komo tres entidat públiko separá na pais Hulanda, loke a konvertí esaki na mes momento den un pais karibense. Promé ku esei kada isla tabata un teritorio insular di Antia Hulandes, un eks-pais denter di Reino Hulandes. E kambio ta forma parti di e reformanan estatal denter di e Reino Hulandes.

E tres islanan tambe ta konosí komo e **islanan BES**, referiendo na e promé lèter di e nòmber di e islanan. Pa Sint Eustatius ta usa komunmente e nòmber *Statia* na nivel lokal i internashonal.

## Karakterístika di e islanan


 OSM Bonaire.png|Mapa di Boneiru
 Caribbean - SSS Islands.PNG|Lokalisashon di Saba i Sint Eustatius


## Distansia
Un di e motibunan ku e islanan ta diferente, ta e distansia relativamente grandi entre nan i nan posishon  geografiko isolá. Aki ta sigui un resumen di algun distansia entre e islanan mes, Hulanda Oropeo i lugánan "den besindario"

## Mira tambe
* Servisio di Reino Hulanda Karibense
* Representante di Reino den Hulanda Karibense

## Link eksterno
* Wepsait ofisial di Servisio di Reino Hulanda Karibense (RCN)
* Wepsait di servisio di impuesto di Hulanda Karibense
* Lei "Wet openbare lichamen Bonaire, Sint Eustatius en Saba" — Aprobacion di e lei
* Leinan di Aruba, Kòrsou i Sint Maarten
* Representante di Reino
Cijntje

**Cijntje** por referi na:

## Hende

* Angelo Cijntje (1980), futbolista kurasoleño-hulandes
* Cerilio Cijntje (1992), futbolista hulandes-kurasoleño
* Jeremy Cijntje (1998), futbolista kurasoleño-hulandes
* Jurrangelo Cijntje (2003), pelotero kurasoleño
* Melvin Cijntje (1962), politiko di Kòrsou
* Ruisandro Cijntje, politiko di Kòrsou
Irene Dick

**Irene Dick** (☆ 28 di novèmber 1949 na Willemstad) ta un eks-politiko di Kòrsou pa partido Pueblo Soberano. E tabata minister di Enseñansa, Siensia, Kultura i Deporte di 23 di desèmber 2013 te 23 di desèmber 2016. 

Promé di bira minister Dick a hasi su karera den enseñansa. E tabata direktor di Fundashon Material pa Skol (FMS). Ku su nombrashon komo minister ela remplasa Ivar Asjes, kende despues di e retiro di Rubia Bitorina a okupá e funshon temporalmente mientras ku e tabata promé minister.

Despues ku Asjes a retirá komo promé minister na 2015, Dick a keda den funshon durante e gabinetenan Whiteman I i Whiteman II.